GREEK SUPREME COURT DECISION

Decision ID: 898/2024
Decision Number: 898
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Προεδρεύουσα Αρεοπαγίτη (σύμφωνα με την υπ' αριθμ. ...2023 πράξη της Προέδρου του Αρείου Πάγου), Σοφία Οικονόμου - Εισηγήτρια, Κωστούλα Πρίγγουρη, Παρασκευή Τσούμαρη και Σταυρούλα Κουσουλού, Αρεοπαγίτες. Συνήλθε σε δημόσια συνεδρίαση στο Κατάστημά του στις 5 Μαΐου 2023, με την παρουσία της Αντεισαγγελέως του Αρείου Πάγου Ευδοκίας Πούλου (γιατί κωλύεται ο Εισαγγελέας) και του Γραμματέως Γ. Β., για να δικάσει την αίτηση του αναιρεσείοντος - κατηγορουμένου B. A. του V., κρατούμενου στο Κατάστημα Κράτησης Ναυπλίου, ο οποίος εκπροσωπήθηκε από τον πληρεξούσιο δικηγόρο του Μιχαήλ Μαύρο, για αναίρεση της υπ'αριθμ. ...2022 αποφάσεως του Πενταμελούς Εφετείου Αθηνών. Το Πενταμελές Εφετείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 13.2.2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό ... Αφού άκουσε Ι)Την Αντεισαγγελέα, που πρότεινε: α) να απορριφθεί ως απαράδεκτη λόγω εκπροθέσμου η κρινόμενη αίτηση αναιρέσεως και β)επικουρικά, εφ'οσον ήθελε θεωρηθεί ως εμπρόθεσμη η κρινόμενη αίτηση αναιρέσεως, ν'απορριφθεί ως αβάσιμη. ΙΙ)Τον πληρεξούσιο δικηγόρο του αναιρεσείοντος που ζήτησε όσα αναφέρονται στα σχετικά πρακτικά.

Judges: Μαρία Λεπενιώτη, Σοφία Οικονόμου - Εισηγήτρια, Κωστούλα Πρίγγουρη, Παρασκευή Τσούμαρη, Σταυρούλα Κουσουλού

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Προεδρεύουσα Αρεοπαγίτη (σύμφωνα με την υπ' αριθμ. ...2023 πράξη της Προέδρου του Αρείου Πάγου), Σοφία Οικονόμου - Εισηγήτρια, Κωστούλα Πρίγγουρη, Παρασκευή Τσούμαρη και Σταυρούλα Κουσουλού, Αρεοπαγίτες. Συνήλθε σε δημόσια συνεδρίαση στο Κατάστημά του στις 5 Μαΐου 2023, με την παρουσία της Αντεισαγγελέως του Αρείου Πάγου Ευδοκίας Πούλου (γιατί κωλύεται ο Εισαγγελέας) και του Γραμματέως Γ. Β., για να δικάσει την αίτηση του αναιρεσείοντος - κατηγορουμένου B. A. του V., κρατούμενου στο Κατάστημα Κράτησης Ναυπλίου, ο οποίος εκπροσωπήθηκε από τον πληρεξούσιο δικηγόρο του Μιχαήλ Μαύρο, για αναίρεση της υπ'αριθμ. ...2022 αποφάσεως του Πενταμελούς Εφετείου Αθηνών. Το Πενταμελές Εφετείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην από 13.2.2023 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό ... Αφού άκουσε Ι)Την Αντεισαγγελέα, που πρότεινε: α) να απορριφθεί ως απαράδεκτη λόγω εκπροθέσμου η κρινόμενη αίτηση αναιρέσεως και β)επικουρικά, εφ'οσον ήθελε θεωρηθεί ως εμπρόθεσμη η κρινόμενη αίτηση αναιρέσεως, ν'απορριφθεί ως αβάσιμη. ΙΙ)Τον πληρεξούσιο δικηγόρο του αναιρεσείοντος που ζήτησε όσα αναφέρονται στα σχετικά πρακτικά.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τις διατάξεις των παραγράφων 1 εδ. α'και β', 2, 3 εδ. α' και 4 του άρθρου 473 του ΚΠΔ (Ν. 4620/2019) [όπως το άρθρο αυτό συμπληρώθηκε με το άρθρο 7 παρ.42 Ν. 4637/2019 και ακολούθως τροποποιήθηκε και συμπληρώθηκε με το άρθρο 140 Ν . 4855/2021], << 1. Όπου ειδική διάταξη νόμου δεν ορίζει διαφορετικά, η προθεσμία για την άσκηση ενδίκων μέσων είναι δέκα (10) ημέρες από τη δημοσίευση της απόφασης. Αν ο δικαιούμενος δεν είναι παρών κατά την απαγγελία της απόφασης, η πιο πάνω προθεσμία είναι επίσης δεκαήμερη, εκτός αν αυτός διαμένει στην αλλοδαπή ή είναι άγνωστη η διαμονή του, οπότε η προθεσμία είναι τριάντα ημερών και αρχίζει σε κάθε περίπτωση από την επίδοση της απόφασης... 2. Η προθεσμία για την άσκηση αναίρεσης από τον κατηγορούμενο είναι είκοσι (20) ημερών, η οποία αρχίζει σύμφωνα με την παρ. 3. 3. Η προθεσμία για την άσκηση της αναίρεσης αρχίζει από τότε που η τελεσίδικη απόφαση θα καταχωριστεί καθαρογραμμένη στο ειδικό βιβλίο που τηρείται από τη γραμματεία του ποινικού δικαστηρίου... 4. Οι παραπάνω προθεσμίες για την άσκηση ενδίκων μέσων κατά βουλευμάτων και αποφάσεων, καθώς και για την άσκηση οιονεί ενδίκων μέσων και ενδίκων βοηθημάτων, αναστέλλονται κατά το χρονικό διάστημα από 1ης έως 31ης Αυγούστου>>. Περαιτέρω, κατά τη διάταξη της παραγράφου 3 του άρθρου 142 του ίδιου Κώδικα << Όπου από τις διατάξεις της νομοθεσίας προβλέπεται επίδοση αντιγράφου ή αποσπάσματος της απόφασης ποινικού δικαστηρίου σε αυτόν που καταδικάστηκε, αντί γι` αυτήν μπορεί να επιδοθεί έγγραφο της γραμματείας του δικαστηρίου, που περιέχει τον αριθμό της απόφασης, τη διάταξη που παραβιάστηκε και την ποινή που επιβλήθηκε. Η επίδοση αυτού του εγγράφου έχει τις συνέπειες της επίδοσης αντιγράφου ή αποσπάσματος της απόφασης>>. Από τον συνδυασμό των ανωτέρω διατάξεων συνάγεται ότι αν ο δικαιούμενος να ασκήσει αναίρεση κατά απόφασης, είναι γνωστής διαμονής και κάτοικος Ελλάδας και δεν ήταν παρών κατά την απαγγελία της απόφασης, η προθεσμία για την άσκηση της αναίρεσης είναι ομοίως εικοσαήμερη και αρχίζει από την επομένη της νόμιμης επίδοσης της απόφασης, αν έχει προηγηθεί η καταχώρησή της στο ειδικό βιβλίο, αν όμως η καταχώρηση είναι μεταγενέστερη, η προθεσμία αρχίζει από την επομένη της καταχώρησης (ΑΠ 1684/2017). Η επίδοση της απόφασης στον απόντα κατά την απαγγελία αυτής κατηγορούμενο πρέπει να γίνει είτε σε πλήρες αντίγραφο, είτε ακόμα και σε απόσπασμα που περιέχει τον αριθμό της απόφασης και της διάταξης που παραβιάσθηκε, καθώς και την ποινή που επιβλήθηκε, αν η απόφαση είναι καταδικαστική ή συνοπτική αναφορά του διατακτικού της σε κάθε άλλη περίπτωση, όπως όταν απορρίφθηκε η έφεση ως ανυποστήρικτη (ΟλΑΠ 3/2002, ΑΠ 917/2019, ΑΠ 380/2018). Τέλος, κατά το άρθρο 476 παρ.1 εδ.α' και 3 του ΚΠΔ, όπως το άρθρο αυτό συμπληρώθηκε και τροποποιήθηκε με το άρθρο 142 του Ν. 4855/2021, << 1. Όταν το ένδικο μέσο ασκήθηκε από πρόσωπο που δεν είχε το δικαίωμα ή δεν είχε έννομο συμφέρον ή εναντίον απόφασης ή βουλεύματος για τα οποία δεν προβλέπεται ή όταν ασκήθηκε εκπρόθεσμα ή χωρίς να τηρηθούν οι διατυπώσεις που ορίζονται από τον νόμο για την άσκησή του,... ή σε κάθε άλλη περίπτωση που ο νόμος ρητά προβλέπει ότι το ένδικο μέσο είναι απαράδεκτο, το δικαστικό συμβούλιο ή το δικαστήριο (ως συμβούλιο) που είναι αρμόδιο να κρίνει σχετικά, ύστερα από πρόταση του εισαγγελέα και αφού ακούσει αυτόν που άσκησε το ένδικο μέσο ή τον συνήγορο αντίκλητό του, κηρύσσει απαράδεκτο το ένδικο μέσο και διατάσσει την εκτέλεση της απόφασης ή του βουλεύματος που έχει προσβληθεί και την καταδίκη στα έξοδα εκείνου που άσκησε το ένδικο μέσο, εκτός εάν η διατύπωση που δεν έχει τηρηθεί για την άσκησή του είναι τυπική και μπορεί να συμπληρωθεί .2...3. Αν το ένδικο μέσο κηρυχθεί απαράδεκτο, τα αποτελέσματά του παύουν αυτοδικαίως κατά το άρθρο 469 >>. Εξάλλου, εκπρόθεσμη άσκηση του ενδίκου μέσου τότε μόνον συγχωρείται όταν στην κατά το άρθρο 474 ΚΠΔ έκθεση, γίνεται επίκληση των περιστατικών τα οποία συνιστούν ανώτερη βία ή ανυπέρβλητο κώλυμα που κατέστησαν αδύνατη την εμπρόθεσμη άσκηση, καθώς και των αποδεικτικών μέσων που αποδεικνύουν τα περιστατικά αυτά (ΑΠ 853/2023). Στην προκειμένη περίπτωση, από τα επιτρεπτώς επισκοπούμενα έγγραφα της δικογραφίας προκύπτει ότι το Πενταμελές Εφετείο Αθηνών, αφού δίκασε ερήμην με τη με αριθ. ...2022 απόφασή του, τον έχοντα γνωστή διαμονή στην Ελλάδα και νομίμως κλητευθέντα, εκκαλούντα -κατηγορούμενο και ήδη αναιρεσείοντα B. A. του V., κρατούμενο στο Κατάστημα Κράτησης Ναυπλίου και κάτοικο ... (οδός ...), απέρριψε ως ανυποστήρικτη την ασκηθείσα έφεσή του κατά της με αριθ. ...2020 απόφασης του Τριμελούς Εφετείου (Κακουργημάτων) Αθηνών, με την οποία καταδικάστηκε για τα αδικήματα της συμμορίας και της παράνομης κατοχής όπλων και πυρομαχικών, σε συνολική ποινή φυλακίσεως τριών (3) ετών μετατραπείσα προς 5 ευρώ ημερησίως και χρηματική ποινή οκτακοσίων (800) ευρώ. Η ως άνω απόφαση του δευτεροβάθμιου Δικαστηρίου (...2022), όπως προκύπτει από τη σχετική βεβαίωση της αρμόδιας Γραμματέα του Πενταμελούς Εφετείου Αθηνών, που σημειώνεται επί αυτής, καταχωρήθηκε καθαρογραμμένη στο ειδικό βιβλίο του άρθρου 473 παρ.3 ΚΠΔ, στις 26-8-2022, με αύξοντα αριθμό ... Απόσπασμα δε της απόφασης αυτής που περιείχε το διατακτικό της, επιδόθηκε νομοτύπως, στον αναιρεσείοντα, στο ανωτέρω Κατάστημα Κράτησης, στις 9-9-2022 (βλ. από 9-9-2022 αποδεικτικό επίδοσης ερήμην απόφασης του Γραμματέα του Κ.Κ. Ναυπλίου Α. Τ., με επισυναπτόμενα, το απόσπασμα της ανωτέρω με αριθ. ...2022 απόφασης και την από 9-9-2022 παραγγελία επιδόσεως του Εισαγγελέα Εφετών Αθηνών). Ο αναιρεσείων άσκησε την κρινόμενη αίτηση αναιρέσεως κατά της παραπάνω τελεσίδικης απόφασης του Πενταμελούς Εφετείου Αθηνών, με δήλωσή του ενώπιον της Διευθύντριας του Καταστήματος Κράτησης Ναυπλίου στις 13-2-2023 (βλ. σχετική από 13-2-2023 έκθεση εγχειρήσεως της Δ/ντριας του ανωτέρω Καταστήματος Κράτησης), ήτοι μετά την πάροδο της εικοσαήμερης προθεσμίας από την επίδοση (στις 9-9-2022) του αποσπάσματος της ερήμην απόφασης, που έγινε μεταγενέστερα της καταχώρησης της απόφασης στο ειδικό βιβλίο (26-8-2022) και από την οποία (επίδοση), σύμφωνα με τα εκτεθέντα στις προηγηθείσες νομικές σκέψεις, άρχιζε η προθεσμία αναιρέσεως, χωρίς να επικαλείται και να αναφέρει στην αίτησή του, λόγο ανωτέρας βίας ή ανυπέρβλητου κωλύματος για την εκπρόθεσμη άσκησή της. Αντιθέτως, αβάσιμα ισχυρίζεται ότι η προσβαλλόμενη απόφαση δεν έχει ακόμη καταχωρηθεί καθαρογραμμένη στο ειδικό βιβλίο και ότι για το λόγο αυτό δεν άρχισε η προθεσμία ασκήσεως της αιτήσεως αναιρέσεως. Ενόψει των ανωτέρω, η κρινόμενη αίτηση αναιρέσεως είναι απαράδεκτη κατ'άρθρο 476 παρ.1 ΚΠΔ, λόγω εκπρόθεσμης ασκήσεώς της και πρέπει να απορριφθεί, να καταδικαστεί δε ο αναιρεσείων στα δικαστικά έξοδα της ποινικής διαδικασίας ( 578 παρ.1 ΚΠΔ), κατά τα οριζόμενα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 13-2-2023 αίτηση - δήλωση του B. A. του V., κατοίκου ... (οδός ...) και ήδη κρατούμενου στο Κατάστημα Κράτησης Ναυπλίου, για αναίρεση της με αριθ. ...20222 απόφασης του Πενταμελούς Εφετείου Αθηνών. Καταδικάζει τον αναιρεσείοντα στα δικαστικά έξοδα της ποινικής διαδικασίας, τα οποία ανέρχονται σε διακόσια πενήντα (250) ευρώ. Κρίθηκε και αποφασίσθηκε στην Αθήνα την 1η Μαρτίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 28 Ιουνίου 2024.

LEGAL REFERENCES
Articles Referenced: άρθρου 473 του ΚΠΔ, άρθρο 7 παρ.42, άρθρο 140, άρθρου 142, άρθρο 476 παρ.1 εδ.α', άρθρο 142 του Ν. 4855/2021, άρθρο 469, άρθρο 474, άρθρου 473 παρ.3, άρθρο 476 παρ.1, άρθρου 473, άρθρο 7, άρθρο 476, άρθρο 142
Article Codes: ΠΚ|ΚΠΔ
Law References: Ν.4855/2021
Total Articles Cited: 10

DATES MENTIONED: 13-2-2023|26-8-2022|9-9-2022|05-05-2023|28-06-2024

SOURCE: https://areiospagos.gr/nomologia/apofaseis_DISPLAY.asp?cd=3JTLZJUIGLHEQBZ8BHZ3O1OZ57KB9T&apof=898_2024&info=ΠΟΙΝΙΚΕΣ -  Ε